18. lokakuuta
Tapahtumia

1009 – Fatimidien kalifi Al-Hakim bi-Amr Allah tuhosi täydellisesti Pyhän haudan kirkon Jerusalemissa.
1081 – Robert Guiscardin johtamat normannit löivät Bysantin armeijan Dyrrhakhionin taistelussa.
1210 – Paavi Innocentius III julisti Saksan johtajan Otto IV:n kirkonkiroukseen.
1356 – Alppien pohjoispuolten historiallisesti merkittävin maanjäristys tuhosi Baselin kaupungin Sveitsissä.
1386 – Heidelbergin yliopiston avajaiset.
1685 – Ranskan kuningas Ludvig XIV kumosi ranskalaisia protestantteja suojelleen Nantesin ediktin.
1748 – Aachenin rauha päätti Itävallan perimyssodan
1851 – Herman Melvillen romaani Moby Dick julkaistiin siivottuna versiona nimellä The Whale (”valas”). Valkoisella valaalla tarkoitettiin kaskelottia.
1860 – Toinen oopiumisota päättyi Kiinassa.
1864 – Brasilia aloitti Kolmoisliiton sodan Paraguayta vastaan.
1867 – Yhdysvallat otti Alaskan haltuunsa maanostosopimuksen mukaisesti (Alaska Day -juhla).
1898 – Yhdysvallat otti Puerto Ricon haltuunsa.
1912 – Ensimmäinen Balkanin sota alkoi.
1922 – BBC perustettiin.
1938 – Yrjö Väisälä löysi asteroidi 1472 Muonion.
1941 – Japanin poliisi pidätti saksalaisen Frankfurter Zeitungin Tokion-kirjeenvaihtajan Richard Sorgen ja hänen avustajansa Max Clauzenin epäiltyinä vakoilusta Neuvostoliiton hyväksi.
1944 – Neuvostoliitto hyökkäsi Tšekkoslovakiaan.
1944 – Volkssturm muodostettiin Hitlerin ohjeiden mukaan.
1954 – Texas Instruments ilmoitti ensimmäisestä transistoriradiosta.
1957 – Sukselaisen hallitus sai eduskunnassa SDP:n ja SKDL:n esittämän epäluottamuslauseen äänin 75-74.
1961 – Leonard Bernsteinin West Side Story -musikaalista tehty elokuva sai ensi-iltansa.
1967 – Voimakas myrsky ja lumipyry Etelä-Suomessa.
1977 – Ihmisoikeusjärjestö Amnesty International aloitti kampanjan Indonesiassa poliittisista syistä vangittuina olleiden 100 000 ihmisen vapauttamiseksi. Hieman aiemmin järjestö oli arvostellut kovin sanoin Itä-Saksaa siitä, että maassa oli poliittisia vankeja.
1981 – Puolan kommunistisen puolueen keskuskomitea hyväksyi päätöslauselman, jonka nojalla maan hallitus voi tarvittaessa julistaa sotatilan. Puoluejohtaja Stanislaw Kania erosi ja hänen tilalleen nimitettiin pääministeri, kenraali Wojciech Jaruzelski.
1985 – Pohjoismaiden ulkoministerit sopivat Oslossa yhteisistä Etelä-Afrikan vastaisista pakotteista, muun muassa tieteellisen ja teknologisen yhteistyön katkaisemisesta. Toimet eivät kuitenkaan olleet sitovia, vaan lähinnä suosituksia.
1989 – Nasan Galileo-luotain laukaistiin kohti Jupiteria avaruussukkula Atlantiksesta.
1989 – Itä-Saksan puoluejohtaja Erich Honecker siirrettiin eläkkeelle. Uudeksi puoluejohtajaksi valittiin Egon Krenz.
1989 – Egypti ja Libya solmivat uudelleen vuonna 1973 katkenneet diplomaattisuhteensa.
1991 – Neuvostoliitto ja Israel solmivat uudelleen 24 vuotta poikki olleet diplomaattisuhteensa, jotka olivat katkenneet vuoden 1967 kuuden päivän sodan vuoksi.
1992 – Suomessa pidettiin kunnallisvaalit. Parhaiten menestyivät SDP ja Vihreä liitto, tappioita kärsivät Suomen Keskusta ja Kokoomus. SMP:n kannatus romahti puolueen menettäessä liki neljänneksen valtuustopaikoistaan.
2003 – Bolivian presidentti Gonzalo Sánchez de Lozada pakotettiin eroamaan ja lähtemään maasta luonnonkaasuvarojen käytöstä koskeneiden mellakoiden takia.
2007 – Pakistanin entinen pääministeri Benazir Bhutto palasi kotimaahansa kahdeksan vuoden maanpaosta Arabiemiraateista. Presidentti Pervez Musharraf oli armahtanut Bhutton tälle vuonna 1999 korruption vuoksi langetetusta vankeustuomiosta.